
Z A P I S N I K
13. sjednice Vijeća Gradske četvrti Gornji grad-Medveščak, održane
29. lipnja 2018.

u prostoru Područnog ureda Medveščak, Draškovićeva 15/I kat
s početkom u 16. 30 sati

NAZOČNI: 
1. Luka Bogdan

2. Dijana Pečkaj Vuković

3. Mislav Herman

4. Marija Marinović

5. Tin Pažur

6. Marija Gazzari

7. Miren Milović

8. Nada Boban

9. Dejan Bosak

10. Mirjana Džajo

11. Neven Marković

12. Neda Raukar-Gamulin

13. Vlasta Toth
NE NAZOČNI: 

1.Tomislav Oreški

2.Tatjana Holjevac

Predsjedava Luka Bogdan, predsjednik Vijeća.

Zapisnik vodi: Nufik Hasanović djelatnik Gradskog ureda za mjesnu samoupravu.


Predsjednik konstatira da je nazočno 13 članova Vijeća, što znači da Vijeće može pravovaljano odlučivati, te otvara 13. sjednicu Vijeća Gradske četvrti.

Bez rasprave, jednoglasno, Vijeće prihvaća tekst Zapisnika 12. sjednice Vijeća, održane 23. svibnja 2018., bez izmjena.

U postupku utvrđivanja dnevnog reda, predsjednika Vijeće  povlači 1., 2. i 19. točku ranijeg prijedloga sa upućenog poziva.
Predsjednik nadalje ističe za točke 1 i 2 prethodno je potrebno zatražiti očitovanje nadležnog Gradskog ureda u svezi dostavljenih amandmana.
Za točku 19 sačekati povratak voditeljice Odjela Gordane Barač radi dobivanja detaljnih informacija. 

Nada Boban, Vlasta Toth i Neda Raukar-Gamulin  predlažu da se u dnevni red sjednice uvrsti rasprava o stanju iskorištenosti sredstava za komunalne aktivnosti.
Nakon rasprave predsjednik  moli članove Vijeća da se dizanjem ruku izjasne o objedinjenom prijedlogu Nade Boban, Vlaste Toth i Nede Raukar- Ganulin. Prijedlog  je sa 3 glasa za, 9 protiv i 1 suzdržanim  odbijen. 
Prijedlog dnevnog reda predsjednika je sa 8 glasova ZA, 2 PROTIV i 3 SUZDRŽANA glasa prihvaćen.

D N E V N I   R E D

1. Prijedlog Zaključka u svezi autobusne linije 204

2. Prijedlog Zaključka o izmještanju autobusne stanice na liniji 102 (na lokaciju Gornje Prekrižje 32)

3. Prijedlog Zaključka o postavi dodatnog spremnika za plastiku (Kraljevec)

4. Prijedlog Zaključka o postavljanju kamera u ulici Medveščak

5. Prijedlog Zaključka o sigurnosti prometa na dijelu ulice Ribnjak od Langovog trga do Vinkovićeve ulice u smjeru sjevera

6. Prijedlog Zaključka o zahtjevu za uspostavljanjem autobusne linije ZET-a na relaciji Gornje Prekrižje – Kraljevec

7. Prijedlog Zaključka o izmještanju kontejnera za staklo, Jabukovac 2

8. Prijedlog Zaključka o hitnoj sanaciji rupa na kolniku u ulici Nova Ves

9. Prijedlog Zaključka o hitnoj sanaciji ulegnuća na kolniku u Tkalčićevoj ulici

10. Prijedlog Zaključka o rješavanju problematike prometa u Ulicama Medveščak i Ribnjak do Langovog trga

11. Prijedlog Zaključka o rješavanju problematike prometa u mirovanju na području Vijeća gradske četvrti

12. Prijedlog Zaključka o prijedlogu dopune Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama

13. Prijedlog Zaključka o potrebi sanacije i uređenja ulice Opatovina

14. Prijedlog Zaključka o prijedlogu proširenja prve zone naplate parkiranja

15. Prijedlog Zaključka o potrebi uređenja Parka Ribnjak

16. Prijedlog Zaključka o potrebi postavljanja uličnih košarica za otpatke u pješačkoj zoni duž ulice Kaptol

17. Prijedlog Zaključka o davanju mišljenja po članku 86. stavak 2. točka 1. Statuta Grada Zagreba na Nacrt prijedloga odluke o izmjenama Odluke o financiranju mjesne samouprave

18. Pitanja, prijedlozi i obavijesti
Ad. 1. Prijedlog Zaključka u svezi autobusne linije 204.
Članovi Vijeća su primili pisani materijal uz poziv za sjednicu. Predsjednik ukratko informira nazočne o predmetnoj stvari i odlučivanju te otvara raspravu.

U raspravi sudjeluju: Dejan Bosak i ističe da odbor podržava zahtjev Mjesnog odbora Vočarska. Nakon izlaganja Dejana Bosaka, Vijeće jednoglasno donosi 
ZAKLJUČAK

u svezi autobusne linije 204

1. Vijeće Gradske četvrti Gornji grad – Medveščak suglasno je sa Zaključkom Vijeća Mjesnog odbora Voćarska sa 10. sjednice održane 27. ožujka 2018. u svezi pronalaženja rješenja problema na autobusnoj liniji 204 (Kvaternikov trg – Horvatovac – Voćarska – Kvaternikov trg)
2. Vijeće Gradske četvrti Gornji Grad - Medveščak, traži od Zagrebačkog Holdinga Podružnice ZET-a, da ukoliko dođe do kvara na liniji navedenoj u točki 1. ovog Zaključka, neispravan mini BUS isključivo zamjeni mini BUS-om.
3. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet i Zagrebačkom električnom tramvaju d.o.o. na nadležno postupanje te Vijeću Mjesnog odbora Voćarska.

 
(Tekst zaključka prilaže se ovom zapisniku i njegov je sastavni dio.)

Ad. 2. Prijedlog Zaključka o izmještanju autobusne stanice na liniji 102 (na lokaciju Gornje Prekrižje 32).
Članovi Vijeća su primili pisani materijal uz poziv za sjednicu. Predsjednik ukratko informira nazočne o predmetnoj stvari i odlučivanju te otvara raspravu.
U raspravi sudjeluju: Dejan Bosak i ističe da odbor podržava zahtjev Mjesnog odbora Tuškanac. Nakon izlaganja Dejana Bosaka, bez rasprave Vijeće jednoglasno donosi

ZAKLJUČAK
o izmještanju autobusne linije 102, Gornje Prekrižje kod stuba Vilima Svečnjaka na lokaciju Gornje Prekrižje 32

1. Vijeće Gradske četvrti Gornji grad – Medveščak suglasno je sa Zaključkom Vijeća Mjesnog odbora Voćarska sa 12. sjednice održane 17. lipnja 2018. u svezi izmještanja autobusne linije 102 na lokaciju Gornje Prekrižje 32.
2. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet i Zagrebačkom električnom tramvaju d.o.o. na nadležno postupanje te Vijeću Mjesnog odbora Tuškanac.
 
(Tekst zaključka prilaže se ovom zapisniku i njegov je sastavni dio.)
Ad. 3. Prijedlog Zaključka o postavi dodatnog spremnika za plastiku (Kraljevec)
Članovi Vijeća primili su pisani materijal uz poziv za sjednicu. Predsjednik  Vijeća ukratko informira nazočne o predmetnoj stvari i odlučivanju te otvara raspravu. U raspravi sudjeluju: Dejan Bosak i ističe da odbora podržava zahtjev Mjesnog odbora Kraljevec. Nakon izlaganja Dejana Bosaka,  Vijeće  jednoglasno donosi

ZAKLJUČAK
o postavljanju dodatnog spremnika za plastiku

1. Vijeće Gradske četvrti Gornji grad – Medveščak suglasno je sa Zaključkom Vijeća Mjesnog odbora Kraljevec sa 10. sjednice održane 10. travnja 2018. u svezi postavljanja dodatnog spremnika za plastiku na lokacijama : 
Kraljevec – okretište autobusa i 

Kraljevec – preko puta kućnog broja 87
2. Ovaj će zaključak biti dostavljen Zagrebačkom holdingu d.o.o. podružnica Čistoća na nadležno postupanje te Vijeću Mjesnog odbora Kraljevec.


(Tekst zaključka prilaže se ovom zapisniku i njegov je sastavni dio.)

A.d. 4. Prijedlog Zaključka o postavljanju kamera u ulici Medveščak

Članovi Vijeća primili su pisani materijal uz poziv za sjednicu. Predsjednik  Vijeća ukratko informira nazočne o predmetnoj stvari i odlučivanju te otvara raspravu. U raspravi sudjeluju: Dejan Bosak i ističe da odbor ne podržava zahtjev Mjesnog odbora Medveščak, Vlasta Toth, Nada Boban, Marija Gazzari, Neda Raukar - Gamulin, Mislav Herman. Nakon rasprave Vijeće je sa 9 glasova za, 1 glasom protiv i 3 suzdržana glasa donijelo
ZAKLJUČAK

o postavljanju kamera u ulici Medveščak

1. Vijeće Gradske četvrti Gornji grad – Medveščak suglasno je sa Zaključkom Vijeća Mjesnog odbora Medveščak sa 11. sjednice održane 27. travnja 2018. u svezi postavljanja kamera za nadzor brzine u ulici Medveščak.
2. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet na nadležno postupanje te Vijeću Mjesnog odbora Medveščak.

(Tekst zaključka prilaže se ovom zapisniku i njegov je sastavni dio.)

Ad.5. Prijedlog Zaključka o sigurnosti prometa na dijelu ulice Ribnjak od Langovog trga do Vinkovićeve ulice u smjeru sjevera.
Članovi Vijeća su primili pisani materijal uz poziv za sjednicu. Predsjednik  Vijeća ukratko informira nazočne o predmetu rasprave i odlučivanja te otvara raspravu. U raspravi sudjeluju: Dejan Bosak i ističe da je odbor u dilemi da li da podrži ili ne, Neda Raukar - Gamulin, Mislav Herman, Mirjana Džajo, Luka Bogdan, Nada Boban, Neven Marković, Tin Pažur,  Marija Gazzari. Nakon rasprave Vijeće je sa 6 glasova za i 7 glasova protiv odbilo ponuđeni prijedlog.
Dogovoreno je da će to da bude tema na jednoj od idućih tematskih sjednica Vijeća.
A.d.6. Prijedlog Zaključka o zahtjevu za uspostavljanjem autobusne linije ZET-a na relaciji Gornje Prekrižje – Kraljevec.

Članovi Vijeća su primili pisani materijal uz poziv za sjednicu. Predsjednik  Vijeća ukratko informira nazočne o predmetnoj stvari i odlučivanju te otvara raspravu. U raspravi sudjeluju: Dejan Bosak i ističe da u odboru nisu razumjeli zahtjev radi njegove manjkavosti te da nisu spremni to podržati i traže da odbor dobije cjelovit prijedlog, te od Vijeća Mjesnog odbora traži dodatne informacije: kojom trasom bi tražena linija prolazila, autobusna stajališta, gdje bi se autobus okretao i koji dio populacije bi ga koristio., Nada Boban, Mislav Herman,   Vlasta Toth, Neda Raukar-Gamulin. 
Nakon rasprave Vijeće jednoglasno odgađa donošenje zaključka za narednu sjednicu radi dorade zahtjeva od strane mjesnog odbora Kraljevec.                                         
A.d.7.   Prijedlog Zaključka o izmještanju kontejnera za staklo, Jabukovac 2.
Članovi Vijeća su primili pisani materijal uz poziv za sjednicu. Predsjednik  Vijeća ukratko informira nazočne o predmetnoj stvari i odlučivanju te otvara raspravu. U raspravi sudjeluju: Dejan Bosak i i stiće da odbor podržava zahtjev, Nada Boban, Mirjana Đžajo. Nakon rasprave Vijeće jednoglasno donosi
ZAKLJUČAK
o izmještanju kontejnera za staklo na Jabukovcu br.2

1. Vijeće Gradske četvrti Gornji grad – Medveščak raspravljalo je o prijedlogu Vidora Fabiana u svezi izmještanja kontejnera za staklo na adresi Jabukovac 2 na drugu lokaciju. 

2. Vijeće podržava zahtjev za privremeno, izmještanjem kontejnera za staklo te moli nadležne službe da pronađu alternativnu lokaciju na koju bi se izmjestio kontejner.

3. Ovaj će zaključak biti dostavljen Zagrebačkom holdingu d.o.o. podružnica Čistoće na nadležno postupanje te Vijeću Mjesnog odbora Tuškanac.

(Tekst zaključka prilaže se ovom zapisniku i njegov je sastavni dio.)

A.d.8. Prijedlog Zaključka o hitnoj sanaciji rupa na kolniku u ulici Nova Ves.
Članovi Vijeća su primili pisani materijal uz poziv za sjednicu. Predsjednik  Vijeća ukratko informira nazočne o predmetnoj stvari i odlučivanju te otvara raspravu. U raspravi sudjeluju: Luk Bogdan, Miren Milović, Vlasta Toth i Mislav Herman. Nakon što su kroz raspravu dobili informacijiu da je predmetna rupa sanirana Vijeće se o predmetnom zaključku nije očitovalo. 
A.d.9. Prijedlog Zaključka o hitnoj sanaciji ulegnuća na kolniku u Tkalčićevoj ulici.
Članovi Vijeća su primili pisani materijal uz poziv za sjednicu. Predsjednik  Vijeća ukratko informira nazočne o predmetnoj stvari i odlučivanju te otvara raspravu. U raspravi sudjeluju: Dejan Bosak i i stiče da odbor podržava prijedlog i da su to teško iskomunicirali na terenu i traže da buduće mjesni odbori uz zaključak dostave i neku fotografiju ili podrobnije opišu mjesto potrebne intervencije, Mirjana Džajo, Vlasta Toth, Neda Raukar-Gamulin. Dogovoreno je da doneseni zaključak ide u nadležni Gradski ured i da uključuje postupak reklamacije. Nakon rasprave Vijeće sa 12 glasova za i 1 suzdržanim  suzdržanim donosi
                                                        ZAKLJUČAK

o hitnoj sanaciji ulegnuća na kolniku u Tkalčićevoj ulici

1. Vijeće Gradske četvrti Gornji grad – Medveščak suglasno je sa Zaključkom Vijeća Mjesnog odbora „August Cesarec“ sa 10. sjednice održane 27. ožujka 2018. u svezi hitne sanacije ulegnuća na kolniku u Tkalčićevoj ulici.
2. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet na nadležno postupanje te Vijeću Mjesnog odbora „August Cesarec“.

(Tekst zaključka prilaže se ovom zapisniku i njegov je sastavni dio.)

A.d.10. Prijedlog Zaključka o rješavanju problematike prometa u Ulicama Medveščak i Ribnjak do Langovog trga.
Članovi Vijeća su primili pisani materijal uz poziv za sjednicu. Predsjednik Vijeća ukratko informira nazočne o predmetnoj stvari i odlučivanju te otvara raspravu. U raspravi sudjeluju: Dejan Bosak i ističe da odbor podržava nastojanja da se riješi promet u navedenim ulicama, Miren Milović, Neven Marković, Nada Boban, Mirjana Džajo, Marija Gazari, Neda Raukar-Gamulin, Marija  Gazari, Nada Boban, Vlasta Toth, Dijana Pečkaj-Vuković i Mislav Herman. Nakon rasprave Vijeće jednoglasno donosi
ZAKLJUČAK
o rješavanju problematike prometa u Ulicama Medveščak i Ribnjak do Langovog trga

1. Vijeće Gradske četvrti Gornji grad – Medveščak  zabrinuto je prometnim zastojima koji nastaju svako jutro u Ulici Medveščak i Ulici Ribnjak pa sve do Langovog trga. 

2. Vijeće moli da se što je brže moguće iznađe način drugačije organizacije i regulacije prometa koji neće stvarati prometne zastoje koji značajno uzrokuju probleme građanima.

3. Vijeće predlaže konzultacije nadležnih gradskih tijela sa prometnim stručnjacima kako bi se razmislilo o alternativnim načinima rješavanja ovog problema (npr. Izdvajanje tramvajskog prometa od traka za prometovanje automobila ili vraćanje Europskog trga u prometnu svrhu ), automatizacija prometa, sinhronizacija semafora, periodična izmjena traka i sl.
4. Vijeće moli nadležna gradska tijela da nas obavijeste u što je moguće kraćem roku oko postupljenog te moli da nam se dostavi obavijest ukoliko je za rješavanje problema potrebno osigurati sredstva na pozicijama Vijeća Gradske četvrti.
5. Vijeće predlaže uvođenje većeg broja tramvajskih linija u smislu rasterećenja prometa.

6. Vijeće se zalaže za daljnji razvoj sustava „park and ride“,  osobito kod sanacije okretišta Mihaljevac.
7. Vijeće moli grad Zagreb za povremeno korištenje prometnog redarstva za interventnu sanaciju problema.
8. Ovaj će zaključak biti dostavljen Uredu gradonačelnika, Gradskom uredu za mjesnu samoupravu i Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.

(Tekst zaključka prilaže se ovom zapisniku i njegov je sastavni dio.)

Ad.11. Prijedlog Zaključka o rješavanju problematike prometa u mirovanju na području Vijeća Gradske četvrti.
Članovi Vijeća su primili pisani materijal uz poziv za sjednicu. Predsjednik Vijeća ukratko informira nazočne o predmetnoj stvari i odlučivanju te otvara raspravu. U raspravi sudjeluju: Dejan Bosak i ističe da odbor pdržava zahtjev ali preporuča da sa se iz te zone izuzmu Mjesni odbora „Ivan Kukuljević Sakcinski“ i Mjesni odbora Petrova, Vlasta Toth, Neda Raukar-Gamulin, mirjana Džajo i Neven Marković, isto je prihvaćeno. Nakon rasprave Vijeće jednoglasno donosi
ZAKLJUČAK
o rješavanju problematike prometa u mirovanju na području Vijeća Gradske četvrti Gornji grad - Medveščak

1. Vijeće Gradske četvrti izražava duboku zabrinutost nedostatkom parkirnih mjesta na području Gradske četvrti Gornji grad - Medveščak

2. Vijeće moli da se izradi analiza broja parkirnih mjesta po Mjesnim odborima u korelaciji s brojem stanovnika  

3. Vijeće moli da nam se dostavi podatak o broju parkirnih mjesta koji je dan u zakup za potrebe terasa ugostiteljskih objekata na području Gradske četvrti Gornji grad – Medveščak razvrstan po Mjesnim odborima

4. Vijeće moli dostavu podataka o broju rezerviranih parkirnih mjesta kategoriziranu prema vrsti ( tijela državne uprave, vrtići, škole, veleposlanstva i sl.) razvrstan po Mjesnim odborima

5. Vijeće predlaže uvođenje naplate parkiranja od 0 do 24 

6. Vijeće predlaže proširenje zone I.1 na Mjesne odbore „August Cesarec“, Nova Ves,  Medveščak i Ribnjak.
7. Vijeće predlaže izradu studije o mogućnostima dodavanja parkirnih mjesta na javnim površinama gdje god je to moguće na području Gradske četvrti Gornji grad - Medveščak

8. Vijeće apelira na oprez prilikom poskupljenja naplate parkiranja u javnim garažama te predlaže Gradonačelniku da se cijena za stanare ne mijenja

9. Vijeće predlaže konzultacije sa stručnjacima o mogućnosti izgradnje dodatnih kapaciteta podzemnih garaža i dodatnih podzemnih garaža na području Gradske četvrti Gornji grad – Medveščak 

10. Vijeće se zalaže za uvođenje subvencioniranih parkirnih karata u javnim garažama koje su u privatnom vlasništvu za stanare koji u blizini stanovanja nemaju javnu garažu u vlasništvu Zagrebačkog holdinga uzevši u obzir i kontinuiranu zauzetost javnih garaža

11. Vijeće Gradske četvrti moli sastanak s Gradonačelnikom kako bi se razmotrile mogućnosti rješavanja ovog problema

      12.Ovaj će zaključak biti dostavljen Uredu gradonačelnika, Gradskom uredu za mjesnu

           samoupravu i Gradskom uredu za prostorno uređenje, izgradnju Grada, graditeljstvo,

           komunalne poslove i promet  na daljnje postupanje. 

(Tekst zaključka prilaže se ovom zapisniku i njegov je sastavni dio.)

A.d.12. Prijedlog Zaključka o prijedlogu dopune Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama.
Članovi Vijeća su primili pisani materijal uz poziv za sjednicu. Predsjednik  Vijeća ukratko informira nazočne o predmetnoj stvari i odlučivanju te otvara raspravu. U raspravi sudjeluju: Dejan Bosak i ističe da odbor podržava zahtjev, Luka Bogdan, Vlasta Toth i Mirjana Džajo.  Nakon rasprave Vijeće  jednoglasno donosi
                                                       ZAKLJUČAK

o prijedlogu dopune Odlukle o uvjetima i načinu držanja kućnih ljubimaca i načinu postupanja s napuštenim i izgubljenim životinjama

1. Uzevši u obzir novu regulaciju ulazaka u Park Opatovina sa strane Osnovne škole Miroslav Krleža na način da se vrata škole zaključavaju i činjenicu da je učenicima onemogućen dolazak u školu kroz park, a time je i postignuta odvojenost Parka Opatovina od Osnovne škole Vijeće Gradske četvrti predlaže da se članak 15. Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama nadopuni stavkom 43. Park Opatovina

2. Vijeće gradske četvrti predlaže postavljanje još jedne košarice za pseći izmet na predmetnoj lokaciji

3. Ovaj će zaključak biti dostavljen Uredu gradonačelnika, Gradskom uredu za poljoprivredu i šumarstvo. 
(Tekst zaključka prilaže se ovom zapisniku i njegov je sastavni dio.)

A.d.13. Prijedlog Zaključka o potrebi sanacije i uređenja ulice Opatovina.
Članovi Vijeća su primili pisani materijal uz poziv za sjednicu. Predsjednik  Vijeća ukratko informira nazočne o predmetnoj stvari i odlučivanju te otvara raspravu. U raspravi sudjeluju: Dejan Bosak i ističe da odbor podržava prijedlog, Luka Bogdan, Vlasta Toth, Mirjana Džajo, Dijana Pečkaj Vuković. Nakon rasprave Vijeće je sa 6 glasova za i 3 suzdržana glasa donosi
ZAKLJUČAK
o potrebi sanacije i uređenja ulice Opatovina

1. Uzimajući u obzir važnost Ulice Opatovina kao jedne od starijih ulica u srcu Zagreba, ulici u turističkoj zoni s velikim brojem turista Vijeće Gradske četvrti predlaže sanaciju i uređivanje Ulice Opatovina 

2. Vijeće je svjesno  izgleda neuglednih, neodržavanih, raznovrsnih prodajnih štandova postavljenih duž ulice Opatovina

3. Vijeće je zabrinuto što u noćnim satima štandovi postaju mjesta konzumacije alkohola maloljetnika te svojevrsni toaleti za alkoholizirane mlade što stvara velik higijenski i komunalni promet 

4. Vijeće se zalaže za nalaženje nove lokacije za postavljanje prodajnih štandova u dogovoru s trenutnim zakupcima prostora

5. Vijeće predlaže da se prostor na kojem su današnji štandovi prenamjeni u prostor šetnice sukladno arhitektonskom rješenju koje je bilo odabrano na natječaju za uređenje Ulice Opatovina

6. Vijeće predlaže da se Ulica Opatovina uvrsti u popis lokacija na kojima se održavaju prigodne manifestacije ( Ljeto u Zagrebu, Advent u Zagrebu i sl.) 

7. Vijeće moli Grad Zagreb za dostavu informacija o postupcima koji su započeli vezano uz rješavanje ovog problema 

8. Vijeće apelira da se termin radova na uređenju i sanaciji Ulice Opatovina pronađe u dogovoru sa svim ugostiteljskim objektima uzevši u obzir turističku sezonu

9. Ovaj će zaključak biti dostavljen Uredu gradonačelnika, Gradskom uredu za mjesnu samoupravu, Gradskom uredu za prostorno uređenje, izgradnju Grada, graditeljstvo, komunalne poslove i promet i Turističkoj zajednici grada Zagreba na daljnje postupanje. 

10. Vijeće moli veću prisutnost komunalnih i prometnih redara u navedenoj ulici.
(Tekst zaključka prilaže se ovom zapisniku i njegov je sastavni dio.)

A.d.14. Prijedlog Zaključka o prijedlogu proširenja prve zone naplate parkiranja.
Članovi Vijeća su primili pisani materijal uz poziv za sjednicu. Predsjednik  Vijeća ukratko informira nazočne o predmetnoj stvari i odlučivanju te otvara raspravu. U raspravi sudjeluju:
Dejan Bosak i istče da odbor podržava prijedlog. Nakon izlaganja Dejana Bosaka bez rasprave Vijeće sa 7 glasova za i 2 suzdržana glasa donosi
ZAKLJUČAK
o prijedlogu proširenja prve zone naplate parkiranja

1. Vijeće Gradske četvrti predlaže proširenje prve zone naplate parkiranja na ulice Nova 

Ves od kbr. 39(n)-42(p) do kraja ulice i na Medvedgradsku ulicu od kbr. 6(p)-15(n) do 

 kraja ulice 

2.  Vijeće smatra kako je nužno prilikom određivanja zona naplata parkiranja voditi računa  o logičkim cjelinama  na način da je jedna ulica u jednoj zoni naplate parkiranja

3.  Ovaj će zaključak biti dostavljen Uredu gradonačelnika, Gradskom uredu za mjesnu  

 samoupravu i Gradskom uredu za prostorno uređenje, izgradnju Grada, graditeljstvo,  

 komunalne poslove i promet  na daljnje postupanje. 

(Tekst zaključka prilaže se ovom zapisniku i njegov je sastavni dio.)

A.d.15. Prijedlog Zaključka o potrebi uređenja Parka Ribnjak.
Članovi Vijeća su primili pisani materijal uz poziv za sjednicu. Predsjednik Vijeća ukratko informira nazočne o predmetnoj stvari i odlučivanju te otvara raspravu. U raspravi sudjeluju: Dejan Bosak i ističe da odbor podržava nastojanja za uređenje Ribnjaka, Neven Marković, Vlasta Toth. Nakon rasprave Vijeće  jednoglasno  donosi
ZAKLJUČAK
o potrebi uređenja Parka Ribnjak

1. Vijeće Gradske četvrti Gornji grad – Medveščak predlaže uređenje Parka Ribnjak.

2.  Vijeće moli dostavu cjelovite i točne informacije o poduzetim radnjama vezanim uz aktivnosti koje predhode uređenju parka kao i cjelovitu informaciju o preprekama koje su se pojavile i uzrocima kontinuiranog odgađanja uređivanja parka.

3. Ovaj će zaključak biti dostavljen Uredu gradonačelnika, Gradskom uredu za mjesnu samoupravu i Gradskom uredu za prostorno uređenje, izgradnju Grada, graditeljstvo, komunalne poslove i promet  na daljnje postupanje. 

(Tekst zaključka prilaže se ovom zapisniku i njegov je sastavni dio.)

A.d.16. Prijedlog Zaključka o potrebi postavljanja uličnih košarica za otpatke u pješačkoj zoni duž ulice Kaptol.
Članovi Vijeća su primili pisani materijal uz poziv za sjednicu. Predsjednik Vijeća ukratko informira nazočne o predmetnoj stvari i odlučivanju te otvara raspravu. U raspravi sudjeluju: Dejan Bosak  i istiće da odbor podržava prijedlog. Bez rasprave Vijeće jednoglasno donosi
                                                              ZAKLJUČAK
o potrebi postavljanja uličnih košarica za otpatke u pješačkoj zoni  duž Ulice Kaptol

1. Vijeće Gradske četvrti Gornji grad – Medveščak predlaže postavljanje 3 ulične košarice za otpatke u pješačkoj zoni duž ulice Kaptol.

2.  Vijeće prepoznaje potrebu građana i turista za odlaganje otpada u ulične košarice .

3. Vijeće je zabrinuto ne postojanjem uličnih košarica duž cijele ulice Kaptol obzirom na broj turista koji prolaze tom ulicom.

4. Vijeće smatra nedopustivim trenutačnu situaciju u kojoj turisti odlažu sitni otpad i opuške na zelene površine.

5. Ovaj će zaključak biti dostavljen Zagrebačkom holdingu Podružnica Zrinjevac na daljnje postupanje. 
(Tekst zaključka prilaže se ovom zapisniku i njegov je sastavni dio.)

A.d.17. Prijedlog Zaključka o davanju mišljenja po članku 86. stavak 2. točka 1. Statuta Grada Zagreba na Nacrt prijedloga odluke o izmjenama Odluke o financiranju mjesne samouprave.
Članovi Vijeća su primili pisani materijal uz poziv za sjednicu. Predsjednik Vijeća ukratko informira nazočne o predmetnoj stvari i odlučivanju te otvara raspravu. Bez rasprave Vijeće jednoglasno donosi

Z A K LJ U Č A K 
   o davanju mišljenja na Nacrt prijedloga odluke o izmjenama Odluke o 

           financiranju mjesne samouprave
1. Vijeće Gradske četvrti Gornji grad - Medveščak daje pozitivno mišljenje na Nacrt 

     prijedloga odluke o izmjenama Odluke o financiranju mjesne samouprave.

2. Ovaj će zaključak biti dostavljen Gradskom uredu za mjesnu samoupravu. 
(Tekst zaključka prilaže se ovom zapisniku i njegov je sastavni dio.)

KLASA: 026-02/18-001/336 

URBROJ: 251-06-11-7-18-18

Zagreb,  29.  lipnja 2018. 

